# Ukrepi vlade za omilitev draginje

Kronološko so našteti vsi ukrepi, ki jih je vlada na rednih in dopisnih sejah v letih 2022 in 2023 sprejela za omilitev draginje.

2022

## [**4. redna seja vlade**](https://www.gov.si/novice/2022-06-15-4-redna-seja-vlade-republike-slovenije/), 15. 6. 2022

* [Uredba o oblikovanju cen določenih naftnih derivatov](http://www.pisrs.si/Pis.web/pregledPredpisa?id=URED8597) regulira maloprodajne cene 95-oktanskega bencina in dizelskega goriva na bencinskih servisih zunaj avtocest. Cene se določajo na 14 dni, pri tem se med drugim upošteva cene derivatov na borzah in tečaj evra glede na ameriški dolar, marže trgovcev so omejene. Ukrep velja od 21. junij 2022 - 21. junij 2023.
* [Uredba o okoljski dajatvi za onesnaževanje zraka z emisijo ogljikovega dioksida](http://www.pisrs.si/Pis.web/pregledPredpisa?id=URED7380) je do 17. avgusta 2022 ukinila obveznost plačil okoljske dajatve za obremenjevanje okolja z emisijo ogljikovega dioksida za določena fosilna goriva (plinsko olje, motorni bencin, kurilno olje in naravni zemeljski plin).
* [Uredba o dopolnitvi Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije](http://www.pisrs.si/Pis.web/pregledPredpisa?id=URED8596) znižuje na vrednost nič (0) vse prispevke, med njimi tudi prispevek za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije. Velja od 21. junija 2022 do 21. junija 2023.
* [Uredba o dopolnitvi Uredbe o zagotavljanju prihrankov energije za obdobje od 21. junija 2022 do 21. junija 2023 znižuje na vrednost nič (0) vse prispevke, med njimi tudi prispevek za energetsko učinkovitost.](http://www.pisrs.si/Pis.web/pregledPredpisa?id=URED8595)

## [**5. redna seja vlade**](https://www.gov.si/novice/2022-06-23-5-redna-seja-vlade-republike-slovenije/), 23. 6. 2022

* [Uredba o spremembi in dopolnitvi Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije](http://www.pisrs.si/Pis.web/pregledPredpisa?id=URED8606) prispevek za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije, ki se plačuje za dizelsko gorivo, začasno ukinja tudi za dizelsko gorivo, ki se prodaja na bencinskih servisih na avtocestnem križu. Velja od 24. junija 2022 dalje.
* [Uredba o spremembah in dopolnitvah Uredbe o zagotavljanju prihrankov energije](http://www.pisrs.si/Pis.web/pregledPredpisa?id=URED8605) prispevek za energetsko učinkovitost, ki se plačuje za dizelsko gorivo, začasno ukinja tudi za dizelsko gorivo, ki se prodaja na bencinskih servisih na avtocestnem križu. Velja od 24. junija 2022 dalje.
* Spremembe [Uredbe o davčni obravnavi povračil stroškov in drugih dohodkov iz delovnega razmerja](http://www.pisrs.si/Pis.web/pregledPredpisa?id=URED4359) višino zneska, do katerega se povračilo stroškov prevoza na delo in z dela ne všteva v davčno osnovo, zvišuje z 0,18 evra na 0,21 evra za kilometer prevožene poti. Višino zneska, do katerega se povračilo stroškov prevoza na službenem potovanju ne všteva v davčno osnovo, zvišuje z 0,37 evra na 0,43 evra za kilometer prevožene poti.

## [**6. redna seja vlade**](https://www.gov.si/novice/2022-07-01-6-redna-seja-vlade-republike-slovenije/), 1. 7. 2022

* [Odlok o izjemni izravnalni pomoči za sektor mleka in mlečnih proizvodov](http://www.pisrs.si/Pis.web/pregledPredpisa?id=URED8587) za pomoč sektorju mleka, pomoč na sektorju pogonskih goriv za kmetijstvo in ribištvo in pomoč na področju gnojil in repromateriala nameni 22,4 milijona evrov.
* Odkup pridelka pšenice preko Zavoda za blagovne rezerve.
* Primerjava cen košarice 15 izbranih živil.

## [**7. redna seja vlade**](https://www.gov.si/novice/2022-07-08-7-redna-seja-vlade-republike-slovenije/), 8. 7. 2022

* [Odlok o finančnem nadomestilu zaradi visokih cen energentov, ki se porabijo za kmetijsko mehanizacijo](http://www.pisrs.si/Pis.web/pregledPredpisa?id=ODLO2686) kmetom nameni več kot 2 milijona evrov zaradi visokih cen energentov.
* [Odlok o finančnem nadomestilu stroškov v ribištvu zaradi visokih cen energentov, ki se porabijo za pogon ribiških plovil](http://www.pisrs.si/Pis.web/pregledPredpisa?id=ODLO2687) **nameni dobrih 6.000 evrov za pomoč morskim gospodarskim ribičem.**
* [Odlok o finančnem nadomestilu zaradi visokih cen reprodukcijskega materiala, ki se porabi za primarno kmetijsko proizvodnjo](http://www.pisrs.si/Pis.web/pregledPredpisa?id=ODLO2688) **nameni 15 milijonov evrov za primarno kmetijsko proizvodnjo.**
* [Ukrepi in priporočila za učinkovito rabo energije v stavbah ožjega in širšega javnega sektorja](https://www.gov.si/novice/2022-07-11-minister-za-infrastrukturo-bojan-kumer-predstavil-ukrepe-za-varcevanje-z-energijo-v-drzavni-upravi/) med drugim navaja, da se prostori ne hladijo na nižjo temperaturo zraka, kot je 25 °C oziroma ogrevajo na višjo temperaturo zraka od 20 °C.

## [**8. redna seja vlade**](https://www.gov.si/novice/2022-07-14-8-redna-seja-vlade-republike-slovenije/), 14. 7. 2022

* [Uredba o določitvi cen električne energije](http://www.pisrs.si/Pis.web/pregledPredpisa?id=URED8619) določa najvišjo dovoljeno drobnoprodajno ceno elektrike za gospodinjske odjemalce in za male poslovne odjemalce ter za porabo v skupnih prostorih večstanovanjskih stavb in skupnih prostorih v mešanih večstanovanjsko-poslovnih stavbah. Velja od 1. septembra 2022 do 31. avgusta 2023.

## [**9. redna seja vlade**](https://www.gov.si/novice/2022-07-21-9-redna-seja-vlade-republike-slovenije/), 21. 7. 2022

* [Uredba o določitvi zneska trošarin za energente in električno energijo](http://www.pisrs.si/Pis.web/pregledPredpisa?id=URED8604) ohranja nižje trošarine od 1. avgusta 2022.
* [Uredba o določitvi cen plina iz plinskega sistema](http://www.pisrs.si/Pis.web/pregledPredpisa?id=URED8623) določa najvišje dovoljene drobnoprodajne cene plina iz plinskega sistema za zaščitene odjemalce (gospodinjski odjemalci in skupni gospodinjski odjemalci, osnovne socialne službe (izvajalci zdravstvene dejavnosti z nastanitvenimi prostori (bolnišnice), dijaški in študentski domovi ter izvajalci socialnovarstvenih storitev institucionalnega varstva (javni domovi za starejše) in zapori), mali poslovni odjemalci, ki imajo letno porabo manjšo od 100.000 kWh). Velja od 1. septembra 2022 do 31. avgusta 2023.
* [Uredba o spremembi in dopolnitvi Uredbe o določitvi cen električne energije zagotavlja, da se upošteva le dejanske male poslovne uporabnike, ki naj bi jih uredba ščitila. Mali poslovni odjemalci sicer lahko imajo več merilnih mest, a njihova skupna priključna moč vseh merilnih mest ne sme presegati 86 kW.](http://www.pisrs.si/Pis.web/pregledPredpisa?id=URED8625)
* Poziv Plinovodu in Agenciji za energijo, da pripravita analizo o možnem prostovoljnem zmanjšanju odjema zemeljskega plina iz omrežja ter akcijski načrt z različnimi scenariji, kako bi lahko do leta 2025 opustili rabo zemeljskega plina ruskega izvora.
* [Odlok o spremembi in dopolnitvi Odloka o finančnem nadomestilu zaradi visokih cen reprodukcijskega materiala, ki se porabi za primarno kmetijsko proizvodnjo](http://www.pisrs.si/Pis.web/pregledPredpisa?id=ODLO2694) določa, da se finančna pomoč dodeli v obliki pavšala na hektar zemljišča glede na vrsto dejanske rabe.
* [Odlok o dopolnitvi Odloka o finančnem nadomestilu zaradi visokih cen energentov, ki se porabijo za kmetijsko mehanizacijo določa, da se izpolnjevanje pogoja, ki ga mora izpolnjevati upravičenec do finančnega nadomestila, preveri na dan uveljavitve odloka ali na dan 16. avgust 2022.](http://www.pisrs.si/Pis.web/pregledPredpisa?id=ODLO2695)
* [Odlok o dopolnitvi Odloka o finančnem nadomestilu stroškov v ribištvu zaradi visokih cen energentov, ki se porabijo za pogon ribiških plovil določa, da mora upravičenec pogoj, da nima neporavnanih obveznosti do Fursa, višjih od 50 evrov, izpolnjevati na dan uveljavitve odloka ali na dan 16. avgusta.](http://www.pisrs.si/Pis.web/pregledPredpisa?id=ODLO2697)

## [**10. redna seja vlade**](https://www.gov.si/novice/2022-07-28-10-redna-seja-vlade-republike-slovenije/), 28. 7. 2022

* Predlog [Zakona o nujnem ukrepu na področju davka na dodano vrednost za omilitev dviga cen energentov (ZNUDDVE)](http://www.pisrs.si/Pis.web/pregledPredpisa?id=ZAKO8660) zniža stopnje davka na dodano vrednost z 22 % na 9,5 % za dobave električne energije, zemeljskega plina, daljinskega ogrevanja in lesa za kurjavo. Velja od 1. septembra 2022 do 31. maja 2023.
* Soglasje družbi SODO h kreditni pogodbi o najemu dolgoročnega kredita z Novo Ljubljansko banko, d. d. v višini 10 milijonov evrov zaradi uravnavanja likvidnosti zaradi izpada prihodkov kot posledica ukrepov sprejetih z Zakonom o nujnih ukrepih za omilitev posledic zaradi vpliva visokih cen energentov.

## [**17. dopisna seja vlade**](https://www.gov.si/novice/2022-08-01-17-dopisna-seja-vlade-republike-slovenije/), 1. 8. 2022

* [Uredba o okoljski dajatvi za onesnaževanje zraka z emisijo ogljikovega dioksida](http://www.pisrs.si/Pis.web/pregledPredpisa?id=URED7380) z 2. avgustom 2022 ponovno uvaja obveznost plačila okoljske dajatve za določena fosilna goriva (bencin, dizel, zemeljski plin in kurilno olje).

## [**19. dopisna seja vlade**](https://www.gov.si/novice/2022-08-08-19-dopisna-seja-vlade-republike-slovenije/), 8. 8. 2022

* [Uredba o spremembah Uredbe o zagotavljanju prihrankov energije od 17. avgusta ponovno uvaja prispevek za energetsko učinkovitost in določa višina prispevka za energetsko učinkovitost, kakor je bila določena pred sprejemom Uredbe o dopolnitvi Uredbe o zagotavljanju prihrankov energije in Uredbe o spremembah in dopolnitvi Uredbe o zagotavljanju prihrankov energije. Za dizelsko gorivo je višina prispevka 0,800 centa, za motorni bencin pa 0,736 centa, ne glede na to, ali je gorivo točeno na avtocestah ali na cestah izven avtocestnega križa.](http://www.pisrs.si/Pis.web/pregledPredpisa?id=URED8621)

## [**11. redna seja vlade**](https://www.gov.si/novice/2022-08-18-11-redna-seja-vlade-republike-slovenije/), 18. 8. 2022

* Predlog [Zakona o pomoči gospodarstvu zaradi visokih povišanj cen električne energije in zemeljskega plina (ZPGVCEP)](http://www.pisrs.si/Pis.web/pregledPredpisa?id=ZAKO8666) predvideva dovoljeno državno pomoč, za kar je namenjenih 40 milijonov evrov, s sofinanciranjem 30 % stroškov električne energije in zemeljskega plina v letu 2022 nad dvakratnikom dviga cen teh dveh energentov v letu 2021. Predvideva tri vrste pomoči: enostavna pomoč (lahko znaša do 500.000 evrov in do 30 % upravičenih stroškov), posebna pomoč (lahko znaša 2.000.000 evrov in do 30 % upravičenih stroškov za največ 70 % porabe v enakem obdobju), pomoč energetsko intenzivnim podjetjem (največ 2.000.000 evrov oziroma za povračila do 70 % upravičenih stroškov).
* Obravnava predloga [Zakona o začasnih ukrepih za odpravo posledic draginje za najbolj ranljive skupine prebivalstva (ZZUOPD)](http://www.pisrs.si/Pis.web/pregledPredpisa?id=ZAKO8668).

## [**21. dopisna seja**](https://www.gov.si/novice/2022-08-19-21-dopisna-seja-vlade-republike-slovenije/), 19. 8. 2022

* Določeno končno besedilo [Zakona o začasnih ukrepih za odpravo posledic draginje za najbolj ranljive skupine prebivalstva (ZZUOPD)](http://www.pisrs.si/Pis.web/pregledPredpisa?id=ZAKO8668) **določa izplačilo energetskega dodatka za prejemnike denarne socialne pomoči in varstvenega dodatka ter za invalide.** Skupne finančne posledice predloga ukrepov se ocenjujejo približno na 41,1 milijona evrov.

## [**24. dopisna seja vlade**](https://www.gov.si/novice/2022-08-30-24-dopisna-seja-vlade-republike-slovenije/), 30. 8. 2022

* [Uredba o davčni obravnavi povračil stroškov in drugih dohodkov iz delovnega razmerja](http://www.pisrs.si/Pis.web/pregledPredpisa?id=URED4359) zvišuje neobdavčen znesek, do katerega se povračilo stroškov za prehrano med delom ne všteva v davčno osnovo, s 6,12 evra na 7,96 evra.

## [**13. redna seja vlade**](https://www.gov.si/novice/2022-09-01-13-redna-seja-vlade-republike-slovenije/), 1. 9. 2022

* Predlog [Zakona o spremembah in dopolnitvah Zakona o oskrbi s plini (ZOP-A)](http://www.pisrs.si/Pis.web/pregledPredpisa?id=ZAKO8625) med drugim uvaja definicijo instituta nadomestne in osnovne oskrbe in določa, da so do osnovne oskrbe s plinom upravičeni vsi odjemalci, zato jo morajo zagotavljati vsi dobavitelji za odjemalce osnovne oskrbe, ki nimajo ali ne morejo pridobiti dobavitelja. Hkrati širi definicijo zaščitenih odjemalcev. DZ je zakon sprejel 13. septembra 2022.
* Predlog [Zakona o ukrepih za obvladovanje kriznih razmer na področju oskrbe z energijo (ZUOKPOE)](http://www.pisrs.si/Pis.web/pregledPredpisa?id=ZAKO8670) opredeljuje začasne ukrepe za upravljanje povečanega tveganja pri oskrbi z energijo, ukrepe za zanesljivo oskrbo z energijo, ukrepe za zmanjševanje uvozne odvisnosti in ukrepe za zmanjševanje pritiskov na cene energije zaradi nestanovitnosti energetskih trgov. DZ je zakon sprejel 13. septembra 2022.
* Predlog [Zakona o poroštvu Republike Slovenije za obveznosti iz naslova kreditov, najetih za zagotavljanje likvidnosti na organiziranih trgih električne energije ter emisijskih kuponov in obveznosti iz nakupa dodatnih količin zemeljskega plina izven trga Evropske Unije (ZPKEEKP)](http://www.pisrs.si/Pis.web/pregledPredpisa?id=ZAKO8678) (namen je zagotoviti zanesljiv dostop upravičenim energetskim podjetjem **- družbe GEN energija, HSE ter Geoplin -** dokratkoročnih likvidnostnih obratnih sredstev, ki jih potrebujejo za pokrivanje kratkoročnih ekstremnih likvidnostnih obremenitev. je zakon sprejel 13. septembra 2022.)

## [**27. dopisna seja vlade**](https://www.gov.si/novice/2022-09-09-27-dopisna-seja-vlade-republike-slovenije/), 9. 9. 2022

* [Uredba o spremembah in dopolnitvah Uredbe o oblikovanju cen določenih naftnih derivatov](http://www.pisrs.si/Pis.web/pregledPredpisa?id=URED8635) od 13. septembra 2022 na enak način kot pri 95-oktanskem neosvinčenem motornem bencinu (NMB-95) in dizelskem gorivu ponovno regulira tudi ekstra lahko kurilno olje (KOEL oziroma kurilno olje) in omejuje najvišjo dovoljeno višino marže za kurilno olje na 0,08 eura/liter.

* [Uredba o spremembi Uredbe o okoljski dajatvi za onesnaževanje zraka z emisijo ogljikovega dioksida začasno ukinja obveznost plačil okoljske dajatve za obremenjevanje okolja z emisijo ogljikovega dioksida za določena fosilna goriva - za plinsko olje, motorni bencin, kurilno olje in naravni zemeljski plin.](http://www.pisrs.si/Pis.web/pregledPredpisa?id=URED8655)

## [**15. redna seja vlade**](https://www.gov.si/novice/2022-09-15-15-redna-seja-vlade-republike-slovenije/), 15. 9. 2022

* Predlog[Zakona o začasnih ukrepih za omilitev posledic draginje za upravičence do otroškega dodatka (ZZUODOD)](http://www.pisrs.si/Pis.web/pregledPredpisa?id=ZAKO8686) določa, da družine z otroki, ki so upravičene do otroškega dodatka, tri mesece prejemajo draginjski dodatek.

## [**17. redna seja vlade**](https://www.gov.si/novice/2022-09-22-17-redna-seja-vlade-republike-slovenije/), 22. 9. 2022

* Spremembe in dopolnitve [Zakona o pomoči gospodarstvu zaradi visokih povišanj cen električne energije in zemeljskega plina (ZPGVCEP)](http://www.pisrs.si/Pis.web/pregledPredpisa?id=ZAKO8666) zvišujejo skupno pomoč na 86 milijonov evrov in razširijo krog upravičencev do pomoči na subjekti iz primarnega kmetijstva in ribištva, zasebna društva in zavodi ter gospodarsko interesna združenja, zbornice in sindikati, ki opravljajo gospodarsko dejavnost. Novela predvideva tudi dodatna sredstva v višini 6 milijonov evrov likvidnostnih kreditov za podjetja.
* Predlog[Zakona o interventnih ukrepih v vzgoji in izobraževanju (ZIUVI)](http://www.pisrs.si/Pis.web/pregledPredpisa?id=ZAKO8669)določa, dacena malice za učence in dijake v šolskem letu 2022/2023 ostane na višini, določeni za šolsko leto 2021/2022, ter da dijakinje in dijaki ter študentke in študenti v šolskem letu 2022/2023 plačujejo oskrbnino v višini izhodiščne cene, kot je veljala od 1. januarja 2022 do 31. avgusta 2022.

## [**18. redna seja vlade**](https://www.gov.si/novice/2022-09-28-18-redna-seja-vlade-republike-slovenije/), 28. 9. 2022

* [Potrjena proračuna za leti 2023 in 2024](https://www.gov.si/novice/2022-09-28-vlada-potrdila-proracuna-za-leti-2023-in-2024/) s katerima se vlada odziva na aktualne razmere ter blaži posledice draginje za gospodinjstva in gospodarstvo, hkrati pa ohranja razvojno naravnanost z relativno visoko ravnijo investicij.

## [**32. dopisna seja vlade**](https://www.gov.si/novice/2022-09-30-vlada-ponovno-obravnavala-in-sprejela-predlog-zakona-o-izvrsevanju-proracunov-za-leti-2023-in-2024/), 30. 9. 2022

* Predlog[Zakona o izvrševanju proračunov Republike Slovenije za leti 2023 in 2024 (ZIPRS2324)](http://www.pisrs.si/Pis.web/pregledPredpisa?id=ZAKO8698) zvišuje izplačilo letnega dodatka za upokojence v vseh razredih za pet evrov glede na preteklo leto.

## [**19. redna seja vlade**](https://www.gov.si/novice/2022-10-06-19-redna-seja-vlade-republike-slovenije/), 6. 10. 2022

* Poziv Slovenskemu državnemu holdingu, da izvede vse upravljavske aktivnosti za zagotovitev stabilnega poslovanja družbe Geoplin.

## [**Nov paket neposrednih krizno likvidnostnih kreditov**](https://www.gov.si/novice/2022-10-07-slovenski-podjetniski-sklad-z-novimi-krizno-likvidnostnimi-krediti/), 7. 10. 2022

* Slovenski podjetniški sklad (SPS) in Ministrstvo za gospodarski razvoj in tehnologijo sta pripravila paket neposrednih krizno likvidnostnih kreditov v skupni višini 32 milijonov evrov, kjer bodo mikro, mala in srednje velika podjetja lahko pridobila hitro in ugodno financiranje v višini do 100.000 evrov na podjetje.

## [**20. redna seja vlade**](https://www.gov.si/novice/2022-10-13-20-redna-seja-vlade-republike-slovenije/), 13. 10. 2022

* [Uredba o merilih za opredelitev in ocenjevanje števila energetsko revnih gospodinjstev](http://www.pisrs.si/Pis.web/pregledPredpisa?id=URED8648) **(namen je**, da bi prispevala k bolj kvalitetnemu načrtovanju in izvajanju energetske in socialne politike na področju energetske revščine.)

## [**22. redna seja vlade**](https://www.gov.si/novice/2022-10-27-22-redna-seja-vlade-republike-slovenije/), 27. 10. 2022

* Dopolnitev [Uredbe o določitvi cen zemeljskega plina iz plinskega sistema](http://www.pisrs.si/Pis.web/pregledPredpisa?id=URED8623) na novo določa najvišjo drobnoprodajno ceno plina za vrtce, osnovne šole in zdravstvene domove, najvišjo dovoljeno drobnoprodajno ceno plina za nadomestno in osnovno oskrbo z zemeljskim plinom za gospodinjske odjemalce in skupne gospodinjske odjemalce, osnovne socialne službe, vrtce, osnovne šole, zdravstvene domove in za male poslovne odjemalce.

## [**25. redna seja vlade**](https://www.gov.si/novice/2022-11-24-25-redna-seja-vlade-republike-slovenije/), 24. 11. 2022

* [Odlok o finančnem nadomestilu zaradi visokih cen reprodukcijskega materiala, ki se uporablja v čebelarskem sektorju](http://www.pisrs.si/Pis.web/pregledPredpisa?id=ODLO2702) **(z**a ukrep namenjenih 1,96 milijona evrov iz proračuna).

## [**46. dopisna seja vlade**](https://www.gov.si/novice/2022-11-29-46-dopisna-seja-vlade-republike-slovenije/), 29. 11. 2022

* [Uredba o določitvi mehanizma oblikovanja cene električne energije za poslovne odjemalce](https://www.uradni-list.si/glasilo-uradni-list-rs/vsebina/2022-01-3692/uredba-o-dolocitvi-mehanizma-oblikovanja-cene-elektricne-energije-za-poslovne-odjemalce) opredeli referenčno nabavno ceno elektrike. Velja za pogodbe o dobavi elektrike, sklenjene do 31. decembra 2022.

## [**26. redna seja vlade**](https://www.gov.si/novice/2022-12-01-26-redna-seja-vlade-republike-slovenije/), 1. 12. 2022

* Predlog [Zakona o nujnem posredovanju za obravnavo visokih cen energije (ZNPOVCE)](http://www.pisrs.si/Pis.web/pregledPredpisa?id=ZAKO8700)določa začasne ukrepe za zmanjšanje uvozne odvisnosti pri oskrbi z energijo, ukrepe za povečanje proizvodnje energije iz obnovljivih virov energije, ukrepe za kontrole cen energije in energentov, prispevke in porabo presežnih tržnih prihodkov ter še nekatere druge ukrepe za naslavljanje visokih cen energije.
* Obravnava predloga zakona o pomoči gospodarstvu za 2023.

## [**48. dopisna seja vlade**](https://www.gov.si/novice/2022-12-06-vlada-sprejela-predlog-zakona-o-pomoci-gospodarstvu-za-2023-v-visini-12-milijarde-evrov-pomoci-113348/), 6. 12. 2022

* Predlog [Zakona o pomoči gospodarstvu za omilitev posledic energetske krize (ZPGOPEK)](http://www.pisrs.si/Pis.web/pregledPredpisa?id=ZAKO8737) vključuje subvencioniranje visokih cen električne energije, zemeljskega plina in tehnološke pare, subvencioniranje dveh ukrepov za ohranjanje delovnih mest (nadomestilo za čakanje na delo in skrajšan delovni čas) ter ukrepe za zagotavljanje likvidnosti podjetij. Ocenjena skupna višina možne pomoči v okviru vseh ukrepov je 1,2 milijarde evrov.
* [Dopolnitev](https://www.gov.si/novice/2022-12-06-dopolnjena-uredba-o-mehanizmu-oblikovanja-cene-elektrike-za-velike-poslovne-odjemalce/) Uredbe o določitvi mehanizma oblikovanja cene električne energije za velike poslovne odjemalce jasno izraža, da se Uredba uporablja za vse posle, s katerimi se v decembru 2022 dogovarjajo cene oziroma količine za dobave v letu 2023.

## [**27. redna seja vlade**](https://www.gov.si/novice/2022-12-08-27-redna-seja-vlade-republike-slovenije/), 8. 12. 2022

* Soglasje vlade SDH za zvišanje zneska za naknadno vplačilo kapitala družb na področju energetike (družbe HSE) na do 500 milijonov evrov.

## [**29. redna seja vlade**](https://www.gov.si/novice/2022-12-22-29-redna-seja-vlade-republike-slovenije/), 22. 12. 2022

* [Uredba o določitvi cene zemeljskega plina iz plinskega sistema za nekatere pravne osebe javnega prava, za izvajalce javno veljavnih programov vzgoje in izobraževanja ter za izvajalce socialno varstvenih storitev, socialnovarstvenih programov in programov v podporo družini](http://www.pisrs.si/Pis.web/pregledPredpisa?id=URED8734) določa najvišjo dovoljeno drobnoprodajno ceno zemeljskega plina iz plinskega sistema prenosnega in distribucijskega omrežja za javne zavode, javne gospodarske zavode, javne agencije, javne sklade in občine ter za izvajalce javno veljavnih programov vzgoje in izobraževanja ter za izvajalce socialno varstvenih storitev. Velja od 1. januarja 2023 do 31. decembra 2023.

* [Uredba o določitvi cene električne energije za nekatere pravne osebe javnega prava, za izvajalce javno veljavnih programov vzgoje in izobraževanje ter za izvajalce socialno varstvenih storitev, socialnovarstvenih programov in programov v podporo družini](http://www.pisrs.si/Pis.web/pregledPredpisa?id=URED8732) določi najvišjo dovoljeno drobnoprodajno ceno električne energije za posamezne odjemalce, ki niso zajeti z Uredbo o določitvi cen električne energije.
* **Zvišanje zneskov, do katerih so dnevnice, terenski dodatek, nadomestilo za ločeno življenje, jubilejna nagrada, odpravnina ob upokojitvi ter plačila vajencem, dijakom in študentom neobdavčeni.**

## [**51. dopisna seja vlade**](https://www.gov.si/novice/2022-12-23-vlada-sprejela-sklep-o-izvedbi-naknadnih-vplacil-v-denarni-obliki-v-druzbo-eles/), 23. 12. 2022

* Sklep o izvedbi naknadnih vplačil v višini 170 milijonov evrov v družbo ELES, d. o. o., sistemski operater prenosnega elektroenergetskega omrežja, za plačilo nakupa izgub električne energije na prenosnem in distribucijskem elektroenergetskem omrežju, nastalih v obdobju od 1. januarja 2023 do vključno 31. decembra 2023.

## [**54. dopisna seja vlade**](https://www.gov.si/novice/2022-12-30-vlada-dolocila-cene-elektricne-energije-za-mikro-mala-in-srednja-podjetja/), 30. 12. 2022

* [Uredba o določitvi cene električne energije za mikro, mala in srednja podjetja](http://www.pisrs.si/Pis.web/pregledPredpisa?id=URED8752) od 1. januarja 2023 in do 30. junija 2023 določa cene za dobavo električne energije, ki so nižje od stroškovnih cen za omejeno količino električne energije - za 90 % pretekle porabe.

2023

## [**31. redna seja vlade**](https://www.gov.si/novice/2023-01-12-31-redna-seja-vlade-republike-slovenije/), 12. 1. 20023

* S spremembo [Uredbe o določitvi cene električne energije za mikro, mala in srednja podjetja](http://www.pisrs.si/Pis.web/pregledPredpisa?id=URED8752) se kot referenca vzame mesečna poraba v obdobju od 1. julija 2021 do 30. junija 2022, v času, ko je bila poraba po epidemiji že normalna in ne 90% porabe odjemalca v letu 2021, saj je bila takrat poraba zaradi epidemije netipična.
* [Uredba o določitvi nadomestila dobaviteljem zemeljskega plina](https://www.uradni-list.si/glasilo-uradni-list-rs/vsebina/2023-01-0090/uredba-o-dolocitvi-nadomestila-dobaviteljem-zemeljskega-plina) ureja in določa nadomestila ter določa postopek izplačila nadomestila dobaviteljem zemeljskega plina. Upravičenost in izplačila nadomestila dobaviteljem skladno s to uredbo določa operater električnega trge Borzen.
* [Uredba o določitvi nadomestila dobaviteljem električne energije](https://www.uradni-list.si/glasilo-uradni-list-rs/vsebina/2023-01-0091/uredba-o-dolocitvi-nadomestila-dobaviteljem-elektricne-energije) ureja način določitve primernega finančnega nadomestila, pogoje in merila za upravičenost do nadomestila in organ, ki nadomestila izplačuje, vir sredstev, način izplačila primernega nadomestila oziroma izvedbe drugega ukrepa z učinkom primernega nadomestila zaradi povzročitve občutne škode, ki nastane dobaviteljem električne energije zaradi uvedbe najvišje dovoljene drobnoprodajne cene električne energije v letu 2023.
* Predlog [Zakona o spremembah in dopolnitvah Zakona o pomoči gospodarstvu za omilitev posledic energetske krize(ZPGOPEK)](http://www.pisrs.si/Pis.web/pregledPredpisa?id=ZAKO8737) določa, da mikro, mala in srednje velika, ki imajo regulirano ceno električne energije, niso hkrati upravičena tudi do pomoči za gospodarstvo za električno energijo po ZPGOPEK za čas trajanja regulacije. Sprememba vpliva tudi na izvajanje ukrepov za ohranitev delovnih mest, saj so pogoji za subvencioniranje skrajšanega delovnega časa in čakanja na delo vezani na pogoje pri pomoči za gospodarstvo.

## [**32. redna seja vlade**](https://www.gov.si/novice/2023-01-19-32-redna-seja-vlade-republike-slovenije/), 19. 1. 2023

* Z amandmaji k predlogu [Zakona o spremembah in dopolnitvah Zakona o pomoči gospodarstvu za omilitev posledic energetske krize(ZPGOPEK)](http://www.pisrs.si/Pis.web/pregledPredpisa?id=ZAKO8737) se spremeni rok za posredovanje seznama odjemalcev, ki imajo regulirano ceno električne energije, na Javno agencijo SPIRIT na 10. februar 2023.

# [**58. dopisna seja vlade**](https://www.gov.si/novice/2023-01-24-58-dopisna-seja-vlade-republike-slovenije/), 24. 1. 2023

* [Uredba o oblikovanju cene toplote iz daljinskega ogrevanja](https://www.uradni-list.si/glasilo-uradni-list-rs/vsebina/2023-01-0153/uredba-o-oblikovanju-cene-toplote-iz-daljinskega-ogrevanja) določa najvišjo višino tarifne postavke za variabilni del cene toplote za dobavo toplote iz distribucijskih sistemov, kjer se dejavnost distribucije toplote izvaja kot gospodarska javna služba, za vse gospodinjske odjemalce, tako tiste, ki prevzemajo toploto iz distribucijskega sistema preko individualnega, kot tudi skupnega odjemnega mesta pri 98,70 evra/MWh. Velja za obdobje od 1. januarja do 30. aprila 2023.
* [Uredba o subvencijah za nakup lesnih peletov](https://www.uradni-list.si/glasilo-uradni-list-rs/vsebina/2023-01-0154/uredba-o-subvencijah-za-nakup-lesnih-peletov) centru za podpore nalaga izplačevanje subvencij za nakup lesnih peletov za fizične osebe, ki razpolagajo z vgrajeno kurilno napravo na lesne pelete ter so med 1. septembrom in 31. decembrom 2022 opravile nakup peletov za ogrevanje svojega gospodinjstva.

## [**34. redna seja vlade**](https://www.gov.si/novice/2023-01-26-34-redna-seja-vlade-republike-slovenije/),26. 1. 2023

* Dopolnitev [Uredbe o določitvi cen zemeljskega plina iz plinskega sistema](http://www.pisrs.si/Pis.web/pregledPredpisa?id=URED8623) določa najvišjo dovoljeno ceno plina za proizvodnjo toplote v distribucijskih sistemih toplote (sistemih daljinskega ogrevanja) za vrtce, osnovne šole in osnovne socialne službe pri 0,079 evra/kWh. Uredba velja za zemeljski plin, ki se uporablja za proizvodnjo toplote, dobavljen v obdobju od 1. januarja do 31. avgusta 2023.

## [**66. dopisna seja vlade**](https://www.gov.si/novice/2023-02-09-66-dopisna-seja-vlade-republike-slovenije/),9. 2. 2023

* [Uredba o izvajanju ukrepa izredna začasna podpora kmetom ter MSP, ki jih je vpliv ruske invazije na Ukrajino še posebej prizadel iz Programa razvoja podeželja Republike Slovenije za obdobje 2014–2020](http://www.pisrs.si/Pis.web/pregledPredpisa?id=URED8763) kmetom ter malim in srednjim podjetjem zagotavlja pavšalno pomoč, s katero se nadomesti pokritje dela dodatnih stroškov, ki so nastali zaradi zvišanja cen pridelave in niso bili pokriti z drugimi pomočmi v sektorjih sadja, vrtnarstva in prašičjega mesa. Ukrep določa tudi podporo začetim naložbam zaradi zvišanja cen gradbenega materiala v primerjavi s cenami ob vložitvi vloge na javni razpis ter višje stroške izvedbe naložbe, ker niso imeli možnosti uveljavljanja tega povišanja s spremembo najvišjih priznanih vrednosti v katalogu stroškov.

## [**Spletno mesto za spremljanje nabora cen prehranskih proizvodov**](https://www.gov.si/novice/2023-02-20-zazivela-sta-novo-spletno-mesto-in-spletno-orodje-za-spremljanje-nabora-cen-prehranskih-proizvodov/), 20. 2. 2023

* [Novo spletno mesto](https://www.primerjaj-cene.si/sl/hrana/) dostavlja dnevno sveže javno dostopne podatke o ponudbi in cenah živil, za skupno preko 17.000 živil iz 4 spletnih trgovin trgovcev Tuš, Spar, Mercator in Jager.

## [**43. seja vlade**](https://www.gov.si/novice/2023-03-30-43-redna-seja-vlade-republike-slovenije/), 30. 3. 2023

* **Predlog novele** [Zakona o ukrepih za obvladovanje kriznih razmer na področju oskrbe z energijo (ZUOKPOE)](http://www.pisrs.si/Pis.web/pregledPredpisa?id=ZAKO8670) predvideva obvezno združevanje povpraševanja po zemeljskem plinu na ravni EU preko informacijske platforme, ki bo oblikovana posebej za namen skupnega nakupa plina v Evropski uniji. Vsebuje dopolnitev z obveznostjo, da nosilec bilančne skupine sodeluje v skupnih evropskih nabavah pri povpraševanju za zemeljski plin, in sicer za predpisano obvezno količino 2,25 odstotka povprečne letne porabe. Ne predvideva več obveznosti vzpostavljanja skupnostne samooskrbe za gospodarske družbe, v katerih ima država ali lokalna skupnost kapitalsko naložbo.
* **Predlog sprememb** [Zakona o nujnem posredovanju za obravnavo visokih cen energije (ZNPOVCE)](http://pisrs.si/Pis.web/pregledPredpisa?id=ZAKO8700) omejuje pobiranje presežnih tržnih prihodkov samo na proizvajalce ter znižuje mejo iz 180 evrov/kWh na 160 evrov/kWh. Natančneje določa tudi zavezance za plačilo presežnih tržnih prihodkov, in sicer so to proizvajalci električne energije, pri katerih je vsota skupne instalirane moči proizvodnih naprav večja od 100 kW. Rok veljavnosti ukrepa omeji na obdobje od 1. decembra 2022 do 30. junija 2023. Predvideva izdajo odločbe, in to enkrat za celotno obdobje. Na novo so določene kazni za kršitev zakonskih določb. Med izjeme virov, od katerih se ne plačuje presežne prihodke, dodaja uvožen premog.

## [**45. redna seja vlade**](https://www.gov.si/novice/2023-04-13-45-redna-seja-vlade-republike-slovenije/), 13. 4. 2023

* Podaljšanje veljavnosti Uredbe o določitvi najvišje dovoljene cene zemeljskega plina iz sistema do 31. decembra 2023.
* Podaljšanje regulacijo cen električne energije za gospodinjstva in male poslovne odjemalce do konca leta 2023 z nespremenjenimi pogoji.
* Podaljšanje veljavnost Uredbe o določitvi najvišje dovoljene cene električne energije za mikro, mala in srednja podjetja do konca leta 2023 z nespremenjenimi pogoji.

## [**89. dopisna seja vlad**e](https://www.gov.si/novice/2023-05-08-uredba-o-spremembah-uredbe-o-okoljski-dajatvi-za-onesnazevanje-zraka-z-emisijo-ogljikovega-dioksida/), 8. 5. 2023

* z [Uredbo o spremembi uredbe o okoljski dajatvi za onesnaževanje zraka z emisijo ogljikovega dioksida](http://www.pisrs.si/Pis.web/pregledPredpisa?id=URED8885) je vlada ponovno uvedla obveznost plačila okoljske dajatve za določena fosilna goriva (bencin, dizel, zemeljski plin in kurilno olje), ki je bila z namenom blažitve vpliva na dvig maloprodajnih cen navedenih vrst fosilnih goriv ukinjena 3. avgusta 2022.

## [**51. redna seja**](https://www.gov.si/novice/2023-05-25-51-redna-seja-vlade-republike-slovenije/), 25. 5. 2023

* [Uredba o spremembah Uredbe o določitvi nadomestila dobaviteljem električne energije](https://www.uradni-list.si/glasilo-uradni-list-rs/vsebina/2023-01-1821/uredba-o-spremembah-uredbe-o-dolocitvi-nadomestila-dobaviteljem-elektricne-energije?h=Uredba%20o%20spremembah%20Uredbe%20o%20dolo%C4%8Ditvi%20nadomestila%20dobaviteljem%20elektri%C4%8Dne%20energije) podaljšuje omejitev cene za gospodinjske, male poslovne odjemalce in mikro, mala in srednja podjetja do 31. decembra 2023. Uredba do konca leta 2023 podaljša tudi ukrep nadomestila škode, ki nastaja dobaviteljem električne energije zaradi regulacije maloprodajne cene za določene upravičence.
* [Uredba o spremembah Uredbe o določitvi nadomestila dobaviteljem zemeljskega plina](https://www.uradni-list.si/glasilo-uradni-list-rs/vsebina/2023-01-1822/uredba-o-spremembah-uredbe-o-dolocitvi-nadomestila-dobaviteljem-zemeljskega-plina?h=Uredba%20o%20spremembah%20Uredbe%20o%20dolo%C4%8Ditvi%20nadomestila%20dobaviteljem%20zemeljskega%20plina) podaljša ukrep kontrole cen zemeljskega plina za posamezne vrste odjemalcev, hkrati določa, da dobavitelji ne smejo prenehati z dobavo zemeljskega plina. Ukrep velja do 31. decembra 2023. Uredba tudi ureja in določa nadomestila ter določa postopek izplačila nadomestila dobaviteljem zemeljskega plina.

## **Spremljanje cen v prehranski verigi**, 31. 5. 2023

* Z [Odredbo o obveznem rednem pošiljanju podatkov o cenah kmetijskih pridelkov oziroma živilskih proizvodov](https://www.gov.si/novice/2023-05-31-od-1-julija-kontrola-cen-kmetijskih-pridelkov-oziroma-zivilskih-proizvodov/) bo vlada spremljala, analizirala in nadzirala gibanje cen določenih proizvodov v prehranskem sektorju po celi verigi – od kmeta do trgovca.

## [**103. dopisna seja**](https://www.gov.si/novice/2023-06-19-103-dopisna-seja-vlade-republike-slovenije/), 19. 6. 2023

* [Uredba o spremembi Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije](http://www.pisrs.si/Pis.web/pregledPredpisa?id=URED8906) znova uvaja plačevanje prispevka za podporo oziroma spodbujanje rabe obnovljivih virov energije za dobavljeno energijo za dizel na avtocestah in hitrih cestah.

## [**Popis razširjene košarice 28 osnovnih skupin živil**](https://www.gov.si/novice/2023-06-28-tokrat-prvic-tudi-popis-cen-razsirjene-kosarice-28-osnovnih-skupin-zivil/), 28. 6. 2023

* Živila, vključena v razširjeno košarico 28 osnovnih skupin živil (pršut, piščančje hrenovke, kuhan pršut, panceta ali sušena slanina, piščančje meso, goveje meso, sir Gauda (poltrdi polnomastni sir), mocarela, sveže mleko, trajno polnomastno mleko, trajno pol posneto mleko, kisla smetana, jogurt, jajca, bel kruh, polbel kruh, bageta, kajzerica, žemlja, krompir, jabolka, korenje, banane, čebula, limone, sončnično olje, oljčno olje in maslo), imajo največji prispevek k medletni rasti cen življenjskih potrebščin.

## [**109. dopisna seja**](https://www.gov.si/novice/2023-07-03-109-dopisna-seja-vlade-republike-slovenije/), 3. 7. 2023

* [Uredbo o spremembi Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije](http://www.pisrs.si/Pis.web/pregledPredpisa?id=URED8906) znova uvaja plačevanje prispevka za podporo oziroma spodbujanje rabe obnovljivih virov energije za motorni bencin izven avtocest in hitrih cest, medtem ko za dizel izven avtocest in hitrih cest oprostitev plačila še zmeraj ostaja.

## [**57. redna seja**](https://www.gov.si/novice/2023-07-06-57-redna-seja-vlade-republike-slovenije/), 6. 7. 2023

* [Uredba o določitvi nadomestila distributerjem toplote iz sistemov daljinskega ogrevanja](http://www.pisrs.si/Pis.web/pregledPredpisa?id=URED8862)  
  določa način določitve primernega finančnega nadomestila škode distributerjem toplote, ki jim je bila povzročena zaradi uvedbe najvišje dovoljene višine tarifne postavke za variabilni del cene toplote za gospodinjske odjemalce zaradi in v času veljavnosti Uredbe o oblikovanju cene toplote iz daljinskega ogrevanja.

## [**76. redna seja**](https://www.gov.si/novice/2023-10-19-76-redna-seja-vlade-republike-slovenije/), 19. 10. 2023

* [Uredba o določitvi cene električne energije](http://www.pisrs.si/Pis.web/pregledPredpisa?id=URED8844) določa najvišjo dovoljeno maloprodajno ceno električne energije za 90 odstotkov dejanske porabe za gospodinjske odjemalce, za porabo v skupnih prostorih večstanovanjskih stavb in skupnih prostorih v mešanih večstanovanjsko-poslovnih stavbah. Za preostalih 10 odstotkov porabe odjemalcev gospodinjstva plačajo električno energijo po tržni ceni, ki jo bodo prosto določili dobavitelji.
* [Uredba o določitvi cen zemeljskega plina iz plinskega sistema](http://www.pisrs.si/Pis.web/pregledPredpisa?id=URED8843) od 1. januarja 20024 do predvidenega izteka kurilne sezone 30. aprila 2024 omejuje najvišje dovoljene cene plina iz plinskega sistema za gospodinjske odjemalce, skupne gospodinjske odjemalce, izvajalce gospodarske javne službe distribucije toplote ter distributerje toplote za plin za proizvodnjo toplote za oskrbo gospodinjstev. Najvišja dovoljena tarifna postavka znaša **0,0599 evra/kWh**(brez vključenega DDV).

## [**80. redna seja**](https://www.gov.si/novice/2023-11-16-80-redna-seja-vlade-republike-slovenije/), 16. 11. 2023

* [Uredba o spremembi Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije](http://www.pisrs.si/Pis.web/pregledPredpisa?id=URED8992) gospodinjstva od **1. novembra 2023** do **31. decembra 2024 oprošča plačevanje prispevka** za zagotavljanje podpor proizvodnji električne energije v soproizvodnji z visokim izkoristkom (SPTE) in iz obnovljivih virov energije (OVE).